tomron87/hebrew-wikipedia-sentences-corpus huggingface dataset:
תלמידים המעוניינים בתעודת בגרות, מקבלים ליווי מתאים, בנוסף על הכשרה המקצועית בכל מגמת לימוד.
ההוראה בבית הספר אינה כוללת מבחנים או מתן ציונים, ומבוססת על חקר אישי והתקדמות אינדיבידואלית של תלמיד ותלמיד.
הכיתות בבית הספר הן קטנות ביחס לממוצע בשאר ישראל, כשבכל כיתה ישנם שני מחנכים.
אזורי הלימוד מותאמים למסלולי הלימוד, וכך גם מערכת השעות השונה בצורתה מהנהוג במוסדות חינוך והוראה.
תיכון שילר בהמלין הוא בית הספר הוותיק בהמלין – נוסד בשנת 1133.
בית הספר נוסד בשנת 1133 במנזר בעיר המלין.
השפעת הרפורמציה על בית הספר התחזקה עם מינויו של ברנהרד ליודר בשנת 1540 למנהל.
עד שנת 1741 מומן בית הספר על ידי הכנסייה.
כאשר יוסטוס לאו מונה למנהל הוא הצליח להיפטר מהתלות הכלכלית המוחלטת בכנסייה.
עם הזמן רק מורים נבחרים הורשו ללמד בבית הספר ותוכניות הלימוד חוברו בקפידה כך שבשנת 1831 בית ספר קיבל תואר "טרום־גימנסיאלי".
עם חקיקתו של חוק ביטול התלות הכלכלית בכנסיית המלין בשנת 1848 נפרצה הדרך למימון חילופי.
באותה עת הוענק לבית הספר תואר "בית ספר תיכון לנערים".
הלימודים התקיימו בו לפי תוכניות עצמאיות.
רוב המורים היו אנשים פרטיים.
בשנת 1867 קיבל בית הספר הכרה כגימנסיה בשנת 1876 היו בו 354 תלמידים.
בשנת 1897 נרכש עבור בית הספר מבנה חדש ובשנת 1910 למדו בו 639 תלמידים.
בית־הספר התיכון ע"ש שמעון בן־צבי (ידוע בכינוי תיכון שָׁבָ"צ) הוא בית־ספר תיכון ממלכתי ארבע־שנתי הנמצא בעיר גבעתיים.
בית־הספר נוסד ב־1967, והוא קרוי על שמו של שמעון בן צבי, ראש־העיר הראשון.
מנהלת בית־הספר הנוכחית היא שלומית דבדבני.
סגנית המנהלת הנוכחית היא איה דג'אווי מארק.
בבית־הספר נלמדים כל מקצועות־החובה, ובין מקצועות־הבחירה ניתן ללמוד כימיה, פיזיקה, ביולוגיה, תקשורת, מזרחנות, ספורט, סוציולוגיה, כלכלה, פסיכולוגיה, ערבית, צרפתית, מדעי המחשב והנדסת תוכנה במסלול סייבר.
בבית־הספר משתמשים במשו"ב לשמירה על קשר בין הצוות לתלמידים וההורים.
בבית־הספר לומדים כיום כ־770 תלמידים.
בית־הספר נוסד על ידי פנינה בר־סבר (2011 – 1918), גדעון שהרבני, נעים בן־חור ושלמה מירום.
בשנים 2011–2010 פרצה מחאה בבית הספר עקב פיטוריו של מנהל בית־הספר, דוד חרותי, שכיהן בתפקידו במשך 21 שנה.
חרף המחאה חרותי פוטר, עקב הביקורת שמתח עליו משרד־החינוך, לפיה בהתנהלותו של חירותי ישנם "כשלים ניהוליים ופדגוגיים".
במקום חרותי, מונתה לעמוד בראש המוסד סגניתו של דוד, פנינה שטיינר, ובהמשך אלה ספיר־גונן, ששימשה בעבר סגנית המנהלת בתיכון אליאנס.
תיכונט ע"ש אלתרמן הוא בית ספר תיכון בתל אביב-יפו שהוקם בשנת 2012. בית הספר ייחודי בהיותו "תיכון ללא נייר", אשר כל התכנים וחומרי הלימוד בו נמצאים ב"ענן" והם ממוחשבים בלבד.
בית הספר מונה כ-1,400 תלמידים וכ-100 מורים ואנשי צוות.
תיכונט ע"ש אלתרמן נוסד ביוזמתו של רם כהן, שניהל בעבר את תיכון עירוני א' לאמנויות ואת בית הספר היסודי הירדן בעיר תל אביב.
בתוך בית ספר מיושמת פדגוגיה חדשנית.
בבית ספר זה נהוג ללמוד בקבוצות, לעבוד במרחבים פתוחים, להשתמש במשאבי אינטרנט, לעבוד על קבצים משותפים ותוכנות פתוחות ועוד.
את סביבת הלימוד הווירטואלית של תיכונט מספק המרכז לטכנולוגיה חינוכית.
בית הספר מיישם סביבת לימוד וירטואלית בעזרת מחשבים וטאבלטים מה שהופך את תיכונט לבית ספר הראשון שהוא "תיכון ללא נייר" אשר בו כל התכנים וחומרי הלימוד נמצאים על "ענן" והם דיגיטליים בלבד.
בית הספר מדגיש שלושה ממדי חינוך: חינוך הומניסטי, חינוך פוליטי ופלורליסטי.
בתיכונט משולבים מספר מורים מוסלמים גם בעמדות ניהול.
בבית הספר קיים מרכז מחקר ופיתוח אשר מטרתו לאפשר תשתית ומרחב עשייה יזמית לתלמידים.
בית הספר מקיים שותפות עם מכללת לוינסקי לחינוך בהכשרת פרחי הוראה.
צוות המחקר והפיתוח מלווה את הכשרת המורים ומסייע לקידום היוזמות משלב הפיילוט ועד להטמעה מערכתית ואף הפצה מחוץ לתיכון.
כל פיתוח מלווה במחקר, הערכה ובקרה פנימיים.
צוות המחקר והפיתוח מקפיד על שיתופי הפעולה עם גופים יזמיים (כמו מט"ח, מיקרוסופט, יחידת המודיעין של צה"ל ועוד).
משנת 2022 ועד היום: ניצה חן
למידת תחומי הרובוטיקה והטכנולוגיה מתקיים במרכז טכנולוגיה ומדעים ע"ש ג'ודי וג'וש ווסטון המשתרע על כ-300 מטר רבוע בקומת הקרקע של בית הספר.
בבית הספר פועלות נכון לשנת הלימודים תשע"ו 4 נבחרות רובוטיקה המתחרות בתחרויות של ארגון First, בנוסף בית הספר מארח כנסים ותחרויות רובוטיקה שונות.
נבחרות הרובוטיקה של בית הספר פועלו בשם "Makers Anonymous".
בשנת תשעז שונה שם הקבוצה ל-"Makers Assemble".
נבחרות הרובוטיקה כוללות כ-100 ילדים מהתיכון וחטיבת הביניים.
בנוסף לנבחרות רובוטיקה המתחם כולל גם מדפסות תלת־ממד המאפשרות למידה של אחת הטכנולוגיות המובילות של המאה ה-21. במתחם סדנאות עבודה בתחום הנדסת המכונות והאלקטרוניקה.
בשנת תשע"ז החלה מחלקת הרובוטיקה בפרויקט משותף עם חברת מיקרוסופט העולמית, בהדפסת כפות ידיים מלאכותיות לילדים הנולדים ללא כף יד במסגרת הפרויקט 'תנו לי יד בתלת מימד'.
בתיכונט משלבים במגוון תחומי לימוד מיומנויות יזמיות שמאפשרות לתלמידים להתנסות בייזום פרויקטים והובלתם מהלכה למעשה.
בקורס אחריות לישראל 2048 במסגרת השכלה כללית נדרשים התלמידים ליזום פרויקטים לחיזוק אחריות ציבורית.
במסגרת מגמה ייחודית של חדשנות אורבנית מתבקשים התלמידים לקדם מענים לאתגרי עיר העתיד.
בנוסף הוקמה נבחרת "יזמי העתיד של תיכונט" המונה 24 תלמידים שלומדים כיצד ליזום חברות הזנק משלב ראשוני ביותר ועד לאב טיפוס משמעותי.
מבנה בית הספר כולל "חדרים שקופים" - מרחבים להתכנסות של קבוצות למידה שיתופיות ולמידה מחוץ לכיתה.
בבית הספר קיימת ספרייה גדולה, אודיטוריום המכיל 310 מקומות ישיבה, אולם ספורט בעל 1,000 מקומות ישיבה המשמש לאירועי ספורט ומופעים, מגרשים מתקדמים וחצר.
המבנה זיכה את מתכנניו בפרס רוקח לאדריכלות לשנת 2015. מנימוקי ועדת השופטים: "התיכון מציע תפישה של בית הספר פתוח היוצר סינרגיה בין בית הספר לבין המבנים סביבו".
בשל מבנהו הייחודי של בית הספר התקיימו בו אירועי צבע טרי ב-2012 וב 2015.
התלמידים הקימו בחצר גינה חקלאית.
בצמוד לבית הספר תיכונט קיימת שלולית חורף שבה מגוון רחב של מיני בעלי חיים וצמחים, מהם הנמצאים בסכנת הכחדה בישראל.
תלמידי תיכונט שולבו בתהליך השיקום שבוצע בבריכה והיא משמשת אותם כהזדמנות ללמידת חקר, לנופש ולחזרה לטבע.
מגמות הלימוד בתיכונט הן: תקשורת, חמד"ע (פיזיקה, פיזיקה מחקרית, כימיה ומדע חישובי), ביולוגיה, מדעי המחשב, מדעי החברה, קולנוע, מחשבת ישראל, אזרחות חברה וכלכלה, ערבית, היסטוריה.
בשנת תשע"ז נפתחה מגמת תכנון עירוני ואדריכלות.
תיכון סוג ב' היא סדרת הנפשה מקסיקנית-אוסטרלית-אירית-אמריקאית משנת 2012, שנוצרה על ידי אדולפו מרטינז וארה וחוסה גרסיה דה לטונה.
הסדרה מבוססת באופן רופף על הדמויות מסרט ההנפשה המקסיקני "Magos y Gigantes" משנת 2003.
הסדרה מתמקדת בג'רמיה, טרפלגר וזעם, שלושה נערים הנחושים להיות עצמם למרות הקשר המשפחתי שלהם לדמויות מהאגדות הקסומות.
במהלך הסדרה עוקבים אחר הרפתקאות הנערים ופוגשים בני משפחה נוספים של הדמויות המפורסמות מהאגדות.
הסדרה שודרה לראשונה באוסטרליה בערוץ Seven Network ב-31 בדצמבר 2012. בישראל הסדרה שודרה לראשונה בדיבוב עברי בשנת 2014 בערוץ הילדים.
לסדרה הופקה עונה אחת הכוללת 52 פרקים באורך 11 דקות.
ערוץ הטלוויזיה האוסטרלי, ABC Me, הודיע שהוא יחדש את הסדרה לעונה שנייה בעקבות רייטינג מצליח.
הסדרה מתמקדת בשלושה נערים: ג'רמיה, בנו של הענק מהאגדה "ג'ק ואפון הפלא", טרפלגר, אחיינו של מרלין הקוסם, וזעם, בתה של פיית השיניים, הנחושים להיות עצמם למרות הקשר המשפחתי שלהם.
במהלך הסדרה הנערים פוגשים דמויות מהאגדות ומתמודדים עם בעיות הקשורות לגיל ההתבגרות.
ג'רמיה - בנו של הענק מהאגדה "ג'ק ואפון הפלא", אבל הוא לא ענק.
טרפלגר - אחיינו של מרלין הקוסם, אבל לא מצליח לעשות קסמים כמו שצריך.
זעם - בתה של פיית השיניים, אבל אין לה כנפיים.
ארל - שונא את ג'רמיה, יעשה הכל בשביל להשפיל אותו.
ג'פטו ג'וניור - בנו של סבא ג'פטו מהסיפור "הרפתקאותיו של פינוקיו", מכין דברים מעץ.
פינוקיו ג'וניור - תמיד שהוא משקר גדל לו האף, דבר שהוא מנסה לטפל בו.
סינדי רלה - אחותה הגדולה של מינדי רלה ובתה של סינדרלה.
מינדי רלה - אחותה הקטנה של סיני רלה ובתה של סינדרלה, יש לה רגליים גדולות.
מלודי - פייה והמעודדת הראשית של קבוצת המעודדות של התיכון, מתגרה הרבה בזעם.
קונרד - דרקון שבגלל כישוף שנכשל הפך לחצי דרקון וחצי ארנב הפסחא.
מרלין - קוסם וקרוב משפחה של טרפלגר.
פיית השיניים - אמא של זעם.
אמא אווזה - מורה, מכירה דמויות רבות מסיפורי האגדות המפורסמים.
שם הדמותמדבב/ת באנגליתמדבב/ת בעבריתג'רמיהסיימון קנדיאביתר אדירזעםקתרין כהן בקנעמה אוזןטרפלגרג'ון האסלרמולי בכרארלניגל פילקינגטוןדוריאל זוהרמקסברק ברויטמןפינוקיו ג'וניורדן ראסלג'פטו ג'וניורסינדי רלהאורלי תגרמינדי רלהמייה קדושמלודיאמה טייטטליה ברקאימרליןדן ראסלסער בדישיקונרדאמא אווזהאמה טייטאורלי קטן (תחילת הסדרה)גניה סנופפיית השינייםגניה סנופ
בנוסף דיבבו בדיבוב העברי אלדד פריבס, יובל סגל, גלעד קלטר ושרון בורגאוקר.
בגאומטריה, תיכושְקַף הוא ישר המתקבל משיקוף של תיכון במשולש סביב חוצה הזווית מאותו הקודקוד.
שלושת התיכושקפים במשולש נפגשים בנקודה אחת שנקראת נקודת למואן, שהיא הצמודה האיזוגונלית לנקודת מפגש התיכונים.
רוס הונסברגר קרא לקיום שלה "אחד מיהלומי הכתר בגאומטריה מודרנית".
לעיתים מאוד קרובות בגאומטריה, אפשר לקחת ישרים היוצאים מקודקוד במשולש (צ'ביאנות), לשקף אותם ביחס לנקודת מפגש התיכונים לחוצי הזוויות, וגם לישרים החדשים יהיו תכונות מעניינות.
לדוגמה, אם שלוש צ'ביאנות נחתכות בנקודה P, גם הישרים המשוקפים נחתכים בנקודה, הידועה כצמודה איזוגונלית של P.
מקרה פרטי של הצמדה איזוגונלית הוא התיכושקפים: גם הם שיקופים של צ'ביאנות (התיכונים במקרה זה) ולכן הם נפגשים בנקודה, שהיא הצמודה האיזוגונלית למפגש התיכונים.
נקודת זו נקראת נקודת למואן.
נבנה נקודה על ידי חיתוך המשיקים מ- למעגל החוסם של המשולש .
אז הוא התיכושקף מנקודה של המשולש .
למת התיכושקף נותנת לנו הגדרה שקולה לתיכושקף.
במקרים רבים, נוח יותר לעבוד עם ההגדרה השקולה הנ"ל, ולא עם ההגדרה המקורית.
השיקוף של ביחס לחוצה הזווית מ- חותך את בנקודה הנקרא לה .
נגדיר את כצמודה האיזוגונלית של .
ניתן לראות כי השיקוף של ביחס לחוצה הזווית של הוא ישר המקביל ל-.
אותו הדבר נכון ל-, ולכן מקבילית.
מזה נקבל כי הוא התיכון, אבל הוא השיקוף של ביחס לחוצה הזווית מ-.
לפי דרגת נקודה, מתקיים .
לכן, קיים מעגל עם מרכז ב- שעובר בנקודות .
נסמן ב- את נקודות החיתוך של עם המשכי הצלעות בהתאמה.
ובאופן סימטרי, נוכל לקבל .
כלומר, הנקודות הן על ישר אחד.
מכיוון שהנקודות על מעגל, מתקיים שהמשולשים ו- דומים, והם מתקבלים זה מזה על ידי שיקוף סביב חוצה הזווית של והומותטיה.
לכן התיכון לצלע במשולש הוא השיקוף סביב חוצה הזווית של של התיכון לצלע במשולש , וזהו .
לכן הוא השיקוף סביב חוצה הזווית של התיכון, כלומר הוא התיכושקף.
תיכון עירוני מקיף קריית חיים הוא בית ספר מקיף שש שנתי (כיתות ז'-י"ב) בקריית חיים.
בית הספר כולל: שתי חטיבות ביניים: "שקד" (המכונה "הקמפוס הישן") ו"דגן" (המכונה "הקמפוס החדש"), וחטיבה עליונה אחת - "תיכון עירוני מקיף קריית חיים", שבצמוד לקמפוס שקד.
שלוש החטיבות נקראות יחד "תיכון קריית חיים".
בית הספר (חטיבה עליונה וחטיבת ביניים "שקד") ממוקם בקריית חיים המזרחית.
"חטיבת דגן" ממוקמת לא הרחק ממנו.
נכון לשנת הלימודים תש"פ לומדים בבית הספר 1625 תלמידים.
סגל המורים מונה 177 מורים וכ-60 עובדי מנהל.
בשנת הלימודים תשע"ו (2015/2016) למדו בבית הספר 1,608 תלמידים, 730 תלמידים בחטיבה העליונה ב-28 כיתות, ו-878 תלמידים בחטיבות הביניים ב-32 כיתות.
סגל המורים עמד על 158 מורים בתוספת כ-60 עובדי מנהל ומשק.
אחוז הזכאים לבגרות עמד על 89%.
אחוז הזכאים לבגרות עמד על 92% (כולל חנ"ג (חינוך גופני).
הכיתות הייחודיות המוצעות בחטיבות הביניים עוסקות בתחומי המדעים, הספורט והאמנות (פלסטית, שיר ומשחק).
בחטיבות הביניים "שקד" ו"דגן" אפשר ללמוד "שיר ומשחק" ולהשתתף בחבורת הזמר של בית הספר.
בחטיבות אפשר ללמוד בכיתת "פרחי רפואה" אשר תהווה בסיס לכיתה המדעית בחטיבה העליונה.
בחטיבות אפשר ללמוד אומנות פלסטית וספורט (כדור יד וכדור עף) על פי בחירה.
בנוסף, בחטיבות קיים פרויקט "יובלים" לתמיכה לימודית למתקשים והעשרה למצטיינים.
בחטיבות הביניים מתקיימות שעות "קשת של אפשרויות" בהן התלמידים בוחרים מקצועות ותחומי עניין המשובצים במערכת השעות, כגון שחמט, משפטים, רובוטיקה וכדורגל.
בתיכון פועל "מסלול הסייבר הגאוגרפי".
מסלול הסייבר הגאוגרפי בתיכון קריית חיים נפתח בשיתוף עם מערך השטח בחיל המודיעין, והמזכירות הפדגוגית במשרד החינוך, במטרה לאתר כבר בזמן הלימודים תלמידים מצטיינים בתחום.
לפיתוח מסלול זה השלכות על חינוך דור בוגרים מקצועי ואיכותי לתפקידי מפתח בצבא ובחברה.
בשנת תשפ"ג נפתח מסלול דאטה אנליסט.
בית ספר תיכון עירוני מקיף – קריית חיים הוקם בשנת הלימודים תש"ב – (1941/1942) במיקומו הנוכחי.
המתחם הנוכחי, בין רחובות הגדוד העברי ממערב והנוטר ממזרח הוקם בשנת 1934 בית ספר שנקרא "עממי" והוא כלל כיתה אחת בכל שכבת גיל, מכיתה א' והלאה.
לימים התפצל לשני בתי ספר שנקראו "א" ו-"ב".
באותה שנה התגבשה החלטה להמשיך את לימודי היסודי והקימו את בית הספר התיכון.
מנהל בית הספר העממי, ד"ר צוויגל (שריג) הוביל את תלמידיו להמשך לימודיהם בכיתה ט', והיה למנהלו הראשון של התיכון והיסודי גם יחד.
שלוש כיתות נוספות נבנו ושמשו את התיכון.
הן מוקמו במקום בו ממוקמת בימים אלה מחלקת התחזוקה של בית הספר.
בשנת הלימודים תש"ו, (1945/6) התקבלה החלטה משמעותית: תלמידי בית הספר יבחנו בחינות בגרות.
למבנה שהוקם עבור כיתות התיכון נוסף אגף חדש שכלל עוד כיתה וחדרי מנהלה.
מחזור א' שסיים את לימודיו בשנת הלימודים תש"ז, כלל עשרה תלמידים בלבד, כשארבעה מהם סיימו עם תעודת בגרות.
תלמידי מחזור ב' ומחזור ג' עמדו בפני מצב חדש, חלקם גויס להילחם במלחמת השחרור ולימודיהם הופסקו.
מאוחר יותר, חלקם קיבלו חופשה בת כמה חודשים מהצבא וסיימו את לימודיהם ואת מבחני הבגרות.
במחזור ב' סיימו 12 תלמידים, 8 מהם עם בגרות בידיהם ובמחזור ג' סיימו 9 תלמידים, 5 מהם זכו לתעודת בגרות.
בשנת הלימודים תש"ז, (1946/7) אופיין לראשונה בית הספר התיכון והוא הוכרז כבית ספר עיוני, בעל מגמה הומניסטית.
מגמה זו נמשכה 6 שנים והחל משנת 1952 כלל בית הספר מגמה הומנית פדגוגית וריאלית.
בשנת 1954 נפרד בית הספר היסודי "ארלוזורוב" מהקמפוס ועבר למשכנו החדש ברח' הקיבוצים.
בניין בית הספר שימש את תלמידי התיכון שמספרם עלה.
באותה עת הוקם בחלקו השני, המערבי, של המתחם בית הספר היסודי "רביבים".
בשנת הלימודים תשל"א, (1970/71) הורחב בית הספר.
לארבע הכיתות שלו (ט' – י"ב) נוספו כיתות ז' ו- ח' והוא כלל כבר חטיבה עליונה וחטיבת ביניים.
בשנת הלימודים תשל"ח, (1977/8) הועברה הבעלות על בית הספר מוועד קריית חיים לעיריית חיפה והוא הפך לבית ספר עירוני מקיף.
בשנת הלימודים תשנ"ו, (1995/6) הועברה חטיבת הביניים מהקמפוס הראשי ברח' הגדוד העברי לבניין החטיבה שהוקם ברח' בן צבי.
בשל גודלה של החטיבה וגודלו של הקמפוס החדש, רק כיתות ז ו- ח' עברו אליו.
הוא כלל אז 10 כיתות בכל שכבה ואילו שכבת כיתות ט' בת 11 כיתות נשארה ללמוד בקמפוס הראשי.
שנה לאחר מכן, תשנ"ז, חולקה חטיבת הביניים והוקמו שתי חטיבות, לימים קיבלו חטיבות את השמות: "דגן" – החטיבה הגדולה יותר בקמפוס החדש ו"שקד" – החטיבה הקטנה יותר שכללה את מערך החינוך המיוחד – בקמפוס הראשי.
בשנת תשנ"ו, (1995/6) במקביל להקמתה של חטיבת הביניים החדשה, הוקם גם מערך מעובה של כיתות ייחודיות.
מערך זה נבנה על יסוד ניסיון העבר המוצלח עם כיתות הספורט ועם כיתות האמנות (בתחום האמנות הפלסטית) להן נוספו עוד כיתת מדעים מדויקים (מצטייני מתמטיקה ומדעים מדויקים), כיתת תקשורת (תלמידים שלמדו צילום וצילום טלוויזיה), כיתת דרמה וכיתת סיירים (בלמידת הטבע והגאוגרפיה של הארץ).
לימים התווספה עוד כיתה שנושאה הוא "מדעי החיים".
בשנת הלימודים תשס"ב (2001/2) מסלול המקצועות הטכנולוגיים נפתח בפני כלל התלמידים.
מבוגרי בית הספר: חוה אלברשטיין, משה יעלון, אלוף אילן בירן, אלוף יצחק איתן, רותם סלע ושירי מימון.
ד"ר אליעזר כגן - משנת הלימודים 1953/1954 עד שנת הלימודים 1979/1980 (פעל ללימודי יידיש בבית הספר)
אמיר איזנברגר משנת הלימודים 2025
"תיכון שש-שנתי עין-גדי" מתוקצב על ידי המועצה האזורית "תמר"
בית הספר נוסד בשנת 1977. בית הספר השש-שנתי שוכן לאורך חופו של ים המלח בקיבוץ עין-גדי.
אוכלוסיית התלמידים מורכבת מילדי המועצות: מועצה אזורית תמר, מועצה אזורית מגילות ותלמידי הפנימייה
כל התלמידים לומדים לבגרות במסלולים שונים.
בין מגמות התיכון: אומנות פלסטית ותקשורת (רדיו/קולנוע).
תוכניות פיתוח כוללות חוגי העשרה ופיתוח חשיבה.
כיתות המדעים מונות כעשרה תלמידים.
בית הספר מצוי תחת הפיקוח של האגף לחינוך התיישבותי במשרד החינוך.
אחוז הזכאים לבחינות בגרות עמד על 94.7%.
אחוז המצטיינים עמד על 5.3%.
קיימת הסעה קבועה לבית הספר (וממנו) מהיישובים הבאים: יישובי מגילות - ורד יריחו, בית הערבה, קדם ערבה, אלמוג, קליה, מצפה שלם, יישובי כיכר סדום (כיכר סדום והמועצה האזורית תמר) - נווה זוהר, נאות הכיכר, עין חצבה, עין תמר.
תקשורת בנתיב עיוני (נכון לשנת 2016) מגמת תקשורת נסגרה
בית הספר התיכון מרכז קולומביה הוא בית ספר ציבור כפרי במרכז מחוז קולומביה במדינת פנסילבניה שבארצות הברית, אשר נוסד בשנת 1960. הוא ידוע בדרך כלל בשם "מרכזי".
בית הספר הוא בית הספר התיכון היחיד שמופעל על ידי מחוז בתי הספר המרכזיים לקולומביה.
בית הספר התיכון מרכז קולומביה ממוקם ברחוב 4777 Old Berwick Road, בלומסבורג.
בשנת 2013, ההרשמה לבית הספר ירדה ל-558 תלמידים בכיתות ט' עד יב', כאשר 20% זכאים לארוחת צהריים פדרלית בחינם או במחיר מוזל עקב המשפחות שעמדו ברמת העוני הפדרלית .
על פי הממשל, 12.9% מהתלמידים קיבלו שירותי חינוך מיוחד.
בנוסף, 4.4% מהתלמידים זוהו כמחוננים.
על פי דיווח של מחלקת החינוך בפנסילבניה, 1% מהמורים שזכו בדירוג "לא מוסמכים מאוד" תחת החוק הפדרלי No Child Left Behind Act.
על פי המרכז הלאומי לסטטיסטיקה של חינוך, בשנת 2010, בית הספר התיכון המרכזי של קולומביה דיווח על הרשמה של 613 תלמידים בכיתות ט עד יב', כאשר 83 תלמידים היו זכאים לארוחת צהריים פדרלית בחינם או במחיר מוזל עקב המשפחה שהתקיימה ברמת העוני הפדרלית.
בית הספר הוא בית ספר פדרלי.
בבית הספר העסיקו 46.5 מורים, שהניבו יחס של 13:1 למורה.
על פי דיווח של מחלקת החינוך בפנסילבניה, 20 שיעורים נלמדו על ידי מורים שזכו לדירוג "לא מוסמכים ברמה גבוהה" תחת שום ילד שנשאר מאחור.
תלמידי התיכון המרכזי של קולומביה רשאים לבחור ללמוד בבית הספר התעסוקתי-טכני באזור קולומביה-מונטור להכשרה בענף המסחר והשירותים.
היחידה הביניימית Susquehanna המרכזית CSIU16 מספקת לבית הספר מגוון רחב של שירותים כמו חינוך מיוחד אשר מיועד לתלמידים בעלי מוגבלויות, בין השירותים אשר הותקנו בבית הספר היו שירותי שמיעה ייעודים וכן שירותים המקלים על תלמידים לקויי ראייה ופיתוח מקצועי לצוותים ולסגל הפקולטה.
ביוני 2012, The Civic Research Alliance, LLC דיווח בפני מועצת בתי הספר המרכזיים בקולומביה על מחקר של יעילות איחוד שני בתי הספר התיכוניים הציבוריים הפועלים בבלומסבורג, בית הספר התיכון מרכז קולומביה עם בית הספר התיכון בלומסבורג.
אמנם הוכח כי התוכנית תחסוך לקהילה עלויות מתקן, אך מועצת בית הספר התיכון מרכז קולומביה התקדמה עם תוכנית להוציא מעל 28.7 מיליון דולר על שיפוץ מבנה התיכון.
בית הספר מציע שתי תוכניות אקדמיות, הכנה לקריירה ומכינה לקולג'.
הכנה לקולג' מיועדת לסטודנטים המתכננים להשתתף בתוכניות לימודים של שנתיים או ארבעה שניים.
תוכנית זו מציעה את הקורסים האופייניים שהיו ניתנים להכנת סטודנט למכללה, כולל ארבע שנות לימוד אנגלית ארבע שנות מדע, כולל ביולוגיה וכימיה.
ארבע שנים של לימודי חברה, כולל היסטוריה אמריקאית ותרבויות עולמיות.
וארבע שנים של מתמטיקה, כולל פונקציות אלגברה, גאומטריה, טריגונומטריה ופונקציות יסודיות.
כמו כן מוצעים שיעורי שפה זרה בספרדית וצרפתית, בנוסף לשיעורים באומנויות, כולל שיעורי להקה, מקהלה וציור.
הכנת קריירה מיועדת למי שאינו מתכנן ללמוד במכללה (אך עדיין יכול לבחור לעשות כן); התלמידים לומדים שיעורים בתחומי מיומנות מעשיים, כמו חקלאות או טכנולוגיה תעשייתית.
המיומנויות שנלמדו בשיעורים אלו מכינים את התלמידים לכניסה לכוח העבודה.
בין 500 מחוזות בתי הספר הציבוריים של פנסילבניה, דרישות הסיום שונות מאוד.
מועצת בית הספר במרכז קולומביה קבעה כי תלמיד צריך להרוויח 24 נ"ז כדי לסיים את לימודיו, כולל תעודת חובה במתמטיקה, אנגלית, לימודי חברה, מדע, וחינוך גופני.
על פי החוק, כל תלמידי בתי הספר העל יסודיים בפנסילבניה נדרשו להשלים פרויקט כחלק מזכאותם לסיים את לימודיהם בתיכון.
סוג הפרויקט, הקפדני שלו וציפיותיו נקבעים על ידי מחוז בית הספר הבודד.
מועצת החינוך הממלכתית של פנסילבניה, עם כיתת הסיום של שנת 2017, ביטלה את המנדט של המדינה כי התלמידים יסיימו פרויקט שהגיע לשיאו.
על פי תקנות מועצת בתי הספר בפנסילבניה, החל משיעור שנת 2020, תלמידי בתי הספר הציבוריים החלו להפגין השלמה מוצלחת של עבודת הקורס ברמת המשנה בספרות אלגברה, ביולוגיה וספרות אנגלית על ידי בחינת המבחנים בקיסטון.
בשנת 2019 נוספה בחינת קומפוזיציה.
לשיעור 2020 נוסף לדרישות הסיום שיעבור בחינה באזרחות וממשל.
בשנת 2011 בחנו את תלמידי בתי הספר התיכונים בפנסילבניה את המבחנים באלגברה, ביולוגיה ואנגלית.
התוצאות ברחבי המדינה היו, אלגברה 38% ברמת כיתה, ביולוגיה 35% בדרגת כיתה ואנגלית - 49% ברמת כיתה.
דוחות סטודנטים, בית ספר או מחוז לא נודעו ברבים, אם כי על ידי משרד החינוך בפנסילבניה דווחו לפקידים במחוז.
סטודנטים המזוהים כבעלי צרכים מיוחדים ומעפילים לתוכנית חינוכית פרטנית (IEP) עשויים לסיים את לימודיהם על ידי עמידה בדרישות ה- IEP שלהם.
האקדמיה המרכזית לסייבר קולומביה היא הרחבה של הצעות החינוך של מחוז בית הספר.
תוכנית זו מוצעת לתלמידים בכיתות ו'-יב'.
כל סטודנט מקבל תעודת בגרות במחוז בית הספר המרכזי בקולומביה לאחר סיום מוצלח של דרישות הקורסים המאפשרות סיום לימודיו באקדמיה לסייבר.
בית הספר התיכון המרכזי בקולומביה ובית הספר התיכון, ניצל תוכנית ממלכתית בשם Science in Motion שהביאה לבית הספר פרופסורים מכללות וציוד מדעי משוכלל כדי להעלות את המודעות למדע ולהעניק חוויות מבוססות חקירה לתלמידים.
תוכנית המדע בתנועה מומנה על ידי ניכוס ממלכתי ולא עלתה לבית הספר דבר להשתתף.
אוניברסיטת סוסקהאנה סיפקה את חוויות העשרת המידע לבתי ספר באזור.
בית הספר התיכון המרכזי קולומביה מציע שישה קורסים טכנולוגיים הכוללים, הנדסת ייצור, אנרגיה, כוח, והנדסת תחבורה.
המחלקה מנהלת גם את תוכנית TSA (אגודת סטודנטים לטכנולוגיה).
המורים לטכנולוגיית התעשייה התיכונית במרכז קולומביה ואג.
מורים למדעים משתפים פעולה כדי לספק פרויקטים קבוצתיים לתלמידים להשלמתם מחוץ ליום הלימודים הרגיל.
בשנת 2017 הציע בית הספר התיכון המרכז קולומביה 10 קורסים למקומות מתקדמים (AP).
לסטודנטים אפשרות לקביעת קורסים שאושרו על ידי מועצת המכללות ואז להיבחן במועצת המכללה בחודש מאי.
סטודנטים שמשיגים ציון 3 ומעלה בבחינה עשויים לזכות במלגות, במכללה באוניברסיטאות ובמכללות רבות.
כל מוסד להשכלה גבוהה קובע סטנדרטים משלו לגבי רמת הקרדיטים המוענקים לתלמיד בהתבסס על ציון בחינת ה-AP שלהם.
רוב ההשכלה הגבוהה נותנת נקודות זכות לציונים של 4 או 5, עם זאת, בתי ספר מסוימים מעניקים נקודות זכות עבור ציונים של 3. בית הספר מעניק נקודות זכות לקראת סיום הלימודים לתלמידים הלומדים בשיעור AP.
בית הספר התיכון המרכז קולומביה מציע תוכנית הרשמה כפולה דרך אוניברסיטת בלומסבורג.
תוכנית ממלכתית זו מאפשרת לתלמידי תיכון ללמוד קורסים במוסדות להשכלה גבוהה מקומית כדי לזכות באוניברסיטאות טובות.
הקורסים עשויים לדרוש את סיום התיכון, אך רק לצורך קבלת תואר במכללה.
קורסים באוניברסיטת בלומסבורג אינם נחשבים כחלק מממוצע הציון של הסטודנטים של (GPA).
התלמידים ממשיכים לקבל גישה מלאה לפעילויות ותוכניות בבית הספר התיכון שלהם.
נקודות המלגה במכללה מוצעות בשיעור מוזל למספר סטודנטים שנקבע מראש.
המדינה מציעה מענק קטן שיסייע לסטודנטים ברכישת שכר הלימוד והספרים.
במסגרת הסכם ההעברה וההתנסחות בפנסילבניה, מכללות ואוניברסיטאות בפנסילבניה מקבלות נקודות זכות אלה לסטודנטים המעבירים למוסדותיהם.
מערכת העברת האשראי של מכללת פנסילבניה דיווחה בשנת 2009 כי סטודנטים חסכו קרוב ל -35.4 מיליון דולר בכך שספירת נקודות הזיכוי שלהם הועברה לתואר במסגרת המערכת החדשה.
בשנת 10–2009, מחוז בית הספר התיכון מרכז קולומביה קיבל מענק ממלכתי של 4,908 דולר עבור התוכנית.
בשנת 2010 ביטל המושל אד רנדל את המענקים לסטודנטים, ממדינות חבר העמים, בגלל משבר בתקציב המדינה.
על פי תקנות המדינה, תלמידים אחרים המתגוררים במחוז, הלומדים בבית ספר פרטי, בית ספר שכר או חינוך ביתי זכאים להשתתף בתוכנית זו.
פרופיל ביצועי בית הספר של מרכז קולומביה
פרופיל ביצועי בית הספר של (SPP) הוא מדידה שנוצרה על ידי מחלקת החינוך בפנסילבניה כדי למדוד כיצד מחוז בית ספר ביצע את המבחנים הסטנדרטיים שלו במהלך שנת לימודים נתונה.
ככל שמבחן SPP גבוה יותר, כך התלמידים במחוז נמצאים בדרגת כיתה לקריאה, מתמטיקה ומדעים.
נתוני ה-SPP מגיעים מתוצאות ה- PSSA של המחוז.
מערכת ההערכות לבתי הספר של פנסילבניה, המכונה בדרך כלל PSSAs, אינן ילדים שנשארות מאחור בדיקות הקשורות לחוק, הניתנות בכל אביב.
PSSAs בודקים את התלמידים על מיומנותם בסטנדרטים האקדמיים של המדינה לקריאה, כתיבה, מתמטיקה ומדעים.
לדוגמה, בחינת המדע כללה תוכן במדעים, טכנולוגיה, אקולוגיה ולימודי הסביבה ובחינת המתמטיקה כללה אלגברה, גאומטריה, וטריגונומטריה.
תקנים אלה פורסמו לראשונה בשנת 1998 והם מחויבים על ידי מועצת החינוך של מדינת פנסילבניה.
בשנת לימודים זו 91.9% מהתלמידים למדו בכיתה בקריאה, 92.5% מהתלמידים הפגינו בדרגת כיתה באלגברה, ו-93.5% מהתלמידים הפגינו הבנה מדעית בכיתה בביולוגיה.
בית הספר התיכון המרכז קולומביה דורג במקום השני מבין 18 בתי הספר התיכוניים באזור CSIU16 להישגים אקדמיים.
התרשימים הבאים מראים את ה-SPP של תלמידי מרכז קולומביה למבחנים שונים, כגון Keystone, PSSA ו-SAT.
+ ביצועים קודמים של מרכז קולומביה HS שנת לימודים SPP תוצאות Keystone
בשנת 2013, חבר העמים של פנסילבניה שינה את הערכותיו בתיכון לבחינות הקיסטון באלגברה קריאה, וביולוגיה.
ערכות אלה נדרשות לקראת סיום הלימודים.
עם זאת, בפועל, לעיתים רחוקות התלמידים צריכים לעבור, מכיוון שביצועים גרועים ברחבי המדינה כמעט תמיד לוחצים על מחלקת החינוך לוותר על הדרישה.
בתרשים שלהלן משתמשים באחוזים לתלמידים שנבדקו בדרגת כיתה.
מרכז קולומביה היה לעיתים קרובות בין בתי הספר המדורגים הגבוהים ביותר באזור ביחס לתוצאות הקיסטון בתקופה זו.
בנוסף, בית הספר התיכון של מרכז קולומביה דורג במקום ה 76 מתוך 609 בתי ספר תיכוניים בפנסילבניה עבור ציוני PSSA משנת 2006 עבור תלמידי כיתות י"א.
אמנם הלימודים במבחן הלימוד אינם מבחן חובה, אך זהו ברומטר נפוץ להתקבלות במכללות, כלומר מספר לא מבוטל של תלמידים בתיכון המרכז קולומביה בוחרים לגשת לבחינות מדי שנה.
התרשים שלהלן הוא אוסף של הציונים הממוצע של תלמידי MASD.
+ SATs CCSD שָׁנָה מספר סטודנטים CCSD
בחינות ההשמה המתקדמות מוצעות על ידי מועצת המכללה לסטודנטים שלמדו שיעורי AP אחת או יותר במהלך שנת הלימודים.
משנת 2003 ועד 2012, בית הספר התיכון המרכזי קולומביה השיג מעמד התקדמות שנתית מספקת (AYP) בכל שנת לימודים.
על פי מחקר שנערך במחלקת החינוך בפנסילבניה שפורסם בינואר 2009, רק 14% מבוגרי בית הספר התיכון של מרכז קולומביה נדרשו לתגבור במתמטיקה או בקריאה לפני שהם היו מוכנים לעבור קורסים ברמת מכללה במערכת מדינת פנסילבניה או במכללות הקהילה.
על פי מחלקת החינוך בפנסילבניה, אחד מכל שלושה בוגרי תיכון אחרונים, הלומדים באוניברסיטאות הציבוריות ובמכללות הקהילתיות בפנסילבניה, עברו לפחות קורס מבחנים אחד במתמטיקה, קריאה או אנגלית.
לסטודנטים במחוז בתי הספר המרכז קולומביה יש גישה למכללת הקיץ של אוניברסיטת בלומסבורג וחווית המכללה המתקדמת (ACE) במהלך שנות הלימודים השנייה, חטיבת הביניים והבוגרים (לאחר סיום הלימודים בתיכון).
שכר הלימוד מוזל עמוק ל 75% משיעור הסטודנטים הרגיל.
סטודנטים מצליחים מרוויחים מלגת זכות במכללות הניתנות להעברה למכללות ציבוריות ואוניברסיטאות בפנסילבניה באמצעות מערכת TRAC בפנסילבניה.
פרויקט 720 היה תוכנית רפורמה בתיכון שהושמה במשך שלוש שנים תחת ממשלת רנדל.
הכוונה הייתה להגביר את הקפדנות האקדמית ולשפר את הוראת המורים בבתי הספר התיכוניים של חבר העמים.
המורים צפויים להשתמש בשיטות הדרכה מונעות נתונים ולענות על צורכיהם של הלומדים המגוונים.
פרויקט 720 התייחס למספר הימים בהם התלמיד היה בתיכון בכיתות ט' עד יב'.
בתי הספר התיכוניים הגישו בקשה למימון ונדרשו להסכים לדווח ל- PDE על הפרויקט, מעשיהם והתוצאות.
בית הספר התיכון מרכז קולומביה היה אחד מ-161 בתי הספר המחוזיים והציבוריים שהגישו מועמדות, וקיבל מימון של 114,478 דולר במשך שלוש שנים.
לשנים 2010–2011 הוקטן מימון פרויקט 720 ל־1.7 מיליון דולר על ידי המושל רנדל.
תוכנית המענקים הופסקה בתוקף בתקציב המדינה 2011–2012.
תוכנית המדינה בכיתה לעתיד סיפקה למחוזות מאות אלפי דולרים מימון לרכישת מחשבים ניידים לכל כיתת לימודים מתקדמת (אנגלית, מדע, היסטוריה, מתמטיקה) ושילמה עבור הכשרת מורים כדי לייעל את השימוש במחשבים.
מבין מחוזות בתי הספר הציבוריים במחוז קולומביה הוענק הפרס הגבוה ביותר למחוז בתי הספר ברוויק אזור שקיבל 403,446 דולר.
המימון הגבוה ביותר במדינה הוענק למחוז בית הספר לפילדלפיה סיטי במחוז פילדלפיה - 9,409,073 דולר.
תוכנית המענק הופסקה על ידי המושל אדוארד רנדל במסגרת תקציב המדינה 10–2009.
הנהלת בית הספר התיכון המרכזי קולומביה דיווחה כי בבית הספר התרחשו שבעה אירועים של בריונות ב-2012. בנוסף, היו 3 מקרי תקיפה של סטודנט וכן תקריות בעלות אופי מיני בהן היו מעורבים סטודנטים.
אכיפת החוק המקומית הייתה מעורבת בעשרה אירועים בבית הספר, והסתיימו בארבעה מעצרים.
היו כמה הפרות אמצעי לחימה, כולל אקדח אחד בבית הספר ושני סכינים בכל שנה דיווחו נתוני הבטיחות בבית הספר על ידי בית הספר התיכון מרכז קולומביה למרכז בית הספר הבטוח, אשר מפרסם את הדוחות המקובלים ברשת.
החוק הפדרלי ללא ילד שנשאר מאחור, קבע את האפשרות לבחירה לא בטוחה בבתי ספר.
כל מדינה המקבלת כספים פדרליים קיבלה מנדט לקבוע מדיניות כלל-ארצית המחייבת לאפשר לתלמיד בבית ספר ציבורי "מסוכן בעקביות" להעביר / להירשם לבית ספר ציבורי בטוח.
המדיניות אפשרה לתלמיד שהופך לקורבן לעבירה פלילית אלימה, תוך שהוא נמצא בבית הספר הציבורי או שהוא נמצא בו, להעביר לבית ספר ציבורי בטוח.
כל שנה מאז 2006 פרסמה מחלקת החינוך בפנסילבניה את רשימת בתי הספר המסוכנים בעקביות.
בתי הספר במחוז בית הספר התיכון מרכז קולומביה לא היו ברשימות.
בית הספר התיכון מרכז קולומביה סיפק באופן מקוון את המדיניות של המחוז בנוגזות אנטי-נאות.
כל בתי הספר בפנסילבניה נדרשים לממש מדיניות נגד בריונות במסגרת קוד ההתנהגות שלהם.
על המדיניות לזהות פעולות משמעתיות לבריונות ולייעד איש צוות של בית הספר לקבל תלונות על בריונות.
על המדיניות להיות זמינה באתר בית הספר ומפורסמת בכל כיתה.
על כל בתי הספר הציבוריים בפנסילבניה לספק עותק של מדיניותו נגד בריונות למשרד לבתי ספר בטוחים מדי שנה, ולעיין במדיניותם כל שלוש שנים.
בנוסף, על המחוז לערוך סקירה שנתית של מדיניות זו עם סטודנטים.
המרכז לבתי ספר וקהילות עובד בשיתוף עם נציבות פנסילבניה בנושא פשע ועבריינות ומחלקת החינוך בפנסילבניה כדי לסייע לבתי ספר וקהילות בעת מחקרם, בחירתם ויישומם של תוכניות ויוזמות למניעת בריונות.
תקני החינוך הנוגעים לתוכנית בטיחות לתלמידים נגד הטרדה מתוארים בסעיף 10.3. בטיחות ומניעת פגיעות בתקנים האקדמיים לפנסילבניה לחינוך לבריאות, בטיחות וחינוך גופני.
בשנת 2013, בית הספר התיכון מרכז קולומביה לא השתתף במענק ממוקד לבתי ספר בטוחים.
המענק המקסימלי של 25,000 דולרים הוענק באמצעות הליך בקשה תחרותי.
יש להשתמש בכספים להתערבויות מבוססות מחקר, כמו גישור עמיתים, הכשרת צוותים בניהול סוגיות התנהגותיות ויצירת אקלים בית ספרי חיובי.
בית הספר גם לא השתתף בתוכנית מימון של שוטרי בית ספר.
בית הספר התיכון מרכז קולומביה מציע מגוון רחב של מועדונים, פעילויות ותוכניות ספורט ענפות.
הזכאות להשתתפות נקבעת על פי מדיניות מועצת בתי הספר ובהתאם לתקנים שנקבעו על ידי האיגוד האתלטים הבין תיכוני לפנסילבניה (PIAA).
המחוז אינו תואם את החוק הממלכתי, מכיוון שאינו מפרסם את טופס גילוי ההזדמנויות האתלטיות הבינלאומיות שלו.
תוכניות הספורט הן דרך ועידת האתלטים של פנסילבניה והאיגוד האתלטים הבין-תיכוני לפנסילבניה.
ועידת האתלטיקה של פנסילבניה היא אגודה של 25 בתי ספר תיכוניים של PIAA באזור מרכז פנסילבניה.
על פי חוק הכרה ודיווח על התעללות בילדים בארצות הברית משנת 2014, על כל המאמנים המתנדבים וכל העוזרים בפעילות הסטודנטים לבצע בדיקות רקע פלילי.
על פי חוק פנסילבניה, כל תלמידי בן 12 המתגורר במחוז, כולל אלה שלומדים בבית ספר פרטי שאינו ציבורי, בית ספר ללימודי סייבר, בית ספר ללימודים ללימודים צ'רטרים ובתי חינוך ביתי, זכאים להשתתף בתוכניות החוץ-לימודיות הכוללות אתלטיקה.
עליהם לעמוד באותם כללי זכאות כמו התלמידים הרשומים בבתי הספר של המחוז.
אומנויות - מקהלה, להקת קונצרטים, צוות ריקודים, מועדון דרמה, להקת צועדים, מועדון אור וקול.
היועצים מקבלים פיצוי נוסף על ניהול מועדונים אלה, כמפורט בחוזה איגוד המורים.
מועדונים - אגודת הכבוד הלאומית, אורקולי, CAREClub, מועדון מתמטיקה, מועדון מדע, SADD (סטודנטים נגד החלטות הרסניות, מועדון ספרותי, מועדון גרמני, FBLA, FFA, TSA ורבים אחרים.
על פי חוק הבטיחות בספורט בפנסילבניה, כל מאמני הספורט, בשכר ומתנדבים, נדרשים להשלים מדי שנה את אימון הסמכת ניהול הזעזוע ולהציג את ההסמכה לפני אימון.
תיכון רוואבי לבנות היא מיני סדרת טלוויזיה ירדנית על השפעת בריונות על נשים צעירות, בבימויה של תימא שומלי ובהפקת Filmizion Productions (מטעם נטפליקס).
המיני-סדרה בת שישה חלקים עלתה לראשונה ב-32 שפות וב-190 מדינות בנטפליקס ב-12 באוגוסט 2021. דובבה ליותר מ-9 שפות, כולל אנגלית, ספרדית, איטלקית, צרפתית, גרמנית וטורקית.
זוהי סדרת המקור הירדנית השנייה של נטפליקס אחרי ג'יני.
לאחר שקבוצת בנות עוברות התעללויות ,הצקות ואלימות בבית הספר הפרטי שלהן, הן מתכננות נקמה.
עם זאת, התוכניות שלהן מובילות לתוצאות נוראיות שמקשות להבדיל בין הקווים הדקים שבין בריון לקורבן.
הסדרה עוקבת אחרי כל אחת מהבנות מהתמודדויות שלהן כמו :הפרעות אכילה, בעיות זהות, בעיות משפחה, אלימות בבית, בריונות, קשים חברתיים, דחייה חברתית ועוד
הסדרה מנסה להסביר מה ההשפעה של מוות והתאבדות בקרב בני נוער
נור טאהר — ליאן מוראד פתחי
כאשר תימא שומלי הגתה את הרעיון לסדרה, היא לא חשבה דווקא על הפצת הסדרה בנטפליקס .
על פי ראיון שהעניקה שומאלי לטלוויזיה עמאן, "פלטפורמת הסטרימינג העולמית אהבה את התוכנית ותרגמה אותה למספר שפות".
שומאלי גם ציינה באותו ראיון שמטרתה הייתה ליצור דיאלוג על המושג בריונות, שכן כשהיא עלתה לא נעשה שימוש במושג "ולא ידענו מה המשמעות של בריונות, אבל חיינו את זה.
שומלי התייחסה גם לכוונתה להציג קולות של נשים, כי "דבר אחד שתמיד מצאתי שחסר לי ברוב התוכניות שמדברות על נשים הוא התפיסה הנשית בנושאים שלהן.
אז התכנסתי סביב צוות מבריק של נשים כדי לעבוד על פיתוח וביצוע החזון היצירתי של התוכנית.
יחד, דמיינו ובנינו את האלמנטים של עולם אל רוואבי, החל מהדמויות, עיצוב התפאורה, הצבעים, התאורה ואפילו המוזיקה." מאוחר יותר, ב-13 באפריל 2019, הודיעה שומלי לעוקביה בפייסבוק שהיא עובדת על יצירת סדרת נטפליקס ערבית מקורית, בשיתוף חברת ההפקות הירדנית שלה Filmizion Productions, שכותרתה "תיכון רוואבי לבנות".
בדומה לסדרה "ג'יני" הסדרה עוררה סערה בירדן על חשיפת המציאות הקשה של בני נוער בעולם הערבי.
תיכון רוטברג למדעים ולאומנויות רמת השרון הוא בית ספר תיכון עירוני ברמת השרון.
בשנת 1959 הוקם בשכונת מורשה ברמת השרון בית ספר תיכון ראשון לילדי המושבה.
היה זה תיכון מקצועי דו-שנתי שנועד לתת הכשרה מקצועית בעיקר לילדי מעברת מורשה שהוקמה מספר שנים קודם לכן בצידה המזרחי של המושבה.
את בית הספר הקים וניהל מיכאל פרצוב שהיה בתפקידו עד 1975. בשנת 1960 מנה כבר בית הספר 64 תלמידים בארבע כיתות לימוד ונקרא ע"ש א.ד.גורדון .ילדי התושבים הוותיקים של המושבה המשיכו ללמוד בבתי ספר תיכון מחוץ לרמת השרון (בעיקר בהרצליה או בתל אביב), כפי שעשו מאז יסודה.
שלוש שנים לאחר מכן, בשנת 1962 הוקם בשכונת נווה מגן שבמושבה בית ספר תיכון עיוני שנקרא באותה עת 'תיכון השרון' בהנהלתו של מר שמואל אפרת.
בשנת 1965 הפך התיכון המקצועי לארבע שנתי, ושמו שונה לבית הספר התיכון המקצועי ע"ש רוטברג, יהודי אמריקאי שתרם רבע מיליון דולר לבניין חדש לבית הספר ברחוב במעלה שבשכונת נווה מגן.
בשנת 1975 אוחדו שני בתי הספר – המקצועי והעיוני – תחת השם תיכון מקיף השרון ע"ש רוטברג ועל ניהולו הופקד פייבוש יעקובי, שהיה מנהלו של התיכון המקצועי.
בית הספר במאה העשרים ואחת
נכון לשנת 2022 לומדים בבית הספר כ-900 תלמידים ותלמידות בכיתות י'–י"ב.
על פי נתוני משרד החינוך, שיעור תלמידי התיכון הזכאים לתעודת בגרות בשנים האחרונות עמוד על כ-95%, כאשר40% מהם נבחנו בבחינת הבגרות במתמטיקה ברמה של חמש יחידות.
בית הספר מציע לתלמידיו מספר מגמות ייחודיות: מנהיגות רב תחומית, ביוטכנולוגיה, מדעי הרפואה, הנדסת תוכנה וסייבר, ותקשורת (במסגרתה פועלת גם תחנת הרדיו המקומית 'רדיו קול השרון').
בנוסף, פועלת בבית הספר מאז שנת 2007 תוכנית המא"ה שהיא תוכנית ייחודית ראשונה מסוגה בארץ הפועלת בתיכוני רמת-השרון.
בבסיס התוכנית מחויבות בתי-הספר לסייע בגילוי ופיתוח אזורי מצוינות של כל תלמיד ותמיכה במיצוי הפוטנציאל האישי שלו.
מלבד מצוינות אישית ניתן בבית הספר דגש על חינוך חברתי ערכי הכולל עורבות בקהילה, פיתוח אישי, חדשנות ויזמות, וערכים אלו מוטמעים בתחומי הדעת השונים ומשולבים בפעילויות המגמות הייחודיות.
כחלק מהמעורבות בקהילה מקיים בית הספר שיתוף פעולה מתמשך עם אגודת הספורט המקומית במסגרתו פועלות בהצלחה נבחרות כדורסל בנים, כדורסל בנות, כדורעף בנים, כדורעף בנות, כדוריד בנים ונבחרת אתלטיקה.
נבחרות אלה זוכות להצלחה רבה הן במישור הארצי והן במישור העולמי.
בשנת 1985 זכתה נבחרת הכדורסל של בית הספר באליפות העולם לבתי ספר תיכוניים ושנה לאחר מכן זכתה נבחרת הכדוריד של בית הספר במקום השלישי באליפות העולם לתיכונים.
בשנת 2006 קיבל בית הספר את פרס החינוך הגופני לשנת הלימודים תשס"ו.
הצוות החינוכי של תיכון רוטברג מונה כ-100 מורים, מורות ואנשי צוות אחרים.
תיכון קמפוס קריית שרת הוא בית ספר תיכון עירוני בשכונת קריית שרת בעיר חולון.
בבית הספר פועלות כיתות ז'-י"ב כאשר המבנה המרכזי של הקמפוס מאכלס את החטיבה העליונה ואילו את חטיבת הביניים מאגדים שני מתחמים שונים בשכונה: חטיבת ביניים "אלון" וחטיבת ביניים "ארן".
בבית הספר פועלות מספר מגמות ומסלולי לימוד ביניהם: מגמת החינוך הגופני, מגמת מוזיקה, מגמת מנהיגות, מידע ונתונים, מחול, הנדסת תוכנה, אומנות, וביוטכנולוגיה.
קמפוס קריית שרת מתחלק ל-3 מתחמים שונים:
החטיבה העליונה- בניין אשר נמצא ברח' גבעת התחמושת 23, מכיל שכבות י'- י"ב.
בין השאר המתחם כולל את בניין החטיבה העליונה, אולם הכדורסל, מרכז הפיס, ואולם מחול.
חטיבת ביניים אלון- הכוללת את מגמות ומסלולים: המדעי, המוזיקה, ואת המסלול הרב-תרבותי.
נמצאת ברח' קריית שמונה 13 חולון.
חטיבת ביניים ארן- הכוללת את מגמות: כדורסל, מנהיגות, אתלטיקה, המחול, והאומנות.
נמצאת ברח' ששת הימים 23 חולון.
מחול- מגמת הריקוד האומנותית של בית הספר אשר תוכנית הלימודים כוללת: בלט קלאסי, מחול מודרני, קומפוזיציה, תנועה וסדנות רפרטואר.
חינוך גופני (כדורסל ואתלטיקה)- מגמת דגל המתקיימת בשתי התמחויות: כדורסל ואתלטיקה.
מגמת החינוך הגופני היא מגמה שש שנתית (מכיתה ז עד כיתה י"ב).
תוכנית הלימודים כוללת 2 מקצועות מוגברים ברמת 5 יח"ל: חינוך גופני – עיוני: תורת הכושר הגופני, תולדות החינוך הגופני, פסיכולוגיה של הספורט ואנטומיה ופיזיולוגיה של המאמץ.
בפן מעשי: על פי ההתמחות כדורסל או אתלטיקה.
נבחרת הכדורסל השתתפה פעמים רבות בליגת התיכונים הארצית.
מוזיקה- משלבת לימודים עיוניים ומעשיים בתחומי המוזיקה השונים ופעילויות רבות, כגון: קונצרטים, שבוע אומנויות, וסדנאות חוץ.
הנדסת תוכנה- המשלבת לימודי 3 מקצועות של תחומי מדעי המחשב השונים, בין היתר: מערכות מידע, מדעי המחשב, תכנות בשפת C# ומודלים חישוביים.
מנהיגות- מגמה המשלבת למידה מבוססת פרויקטים PBL, מיזמים חברתיים ותרומה לקהילה, בין השאר תלמידי המגמה מגבירים לימודי אזרחות ברמה 5 יח"ל.
ביוטכנולוגיה- מגמה המשלבת לימודים מדעיים ברמה גבוהה של 3 מקצועות מדעיים הכוללים 15 יחידות לימוד בין היתר במקצועות: כימיה, מערכות ביוטכנולוגיות ויישומים ביוטכנולוגיים.
אמנות- המשלבת לימודי אומנות עיוניים ומעשיים הכוללים רישום, ציור, פיסול ואומנות פלסטית.
בין בוגרי בית הספר ניתן למנות את יסמין אבן, אסף אברבוך, אורטל אורן, מיכל אפשטיין, לירן דן, ירדן דנן, איילת זוסמן, מוריה זרחיה, טל שגב, עידו רוזנבלום, ענת מושקובסקי, אלון שטיין, פיטר רוט ורבים אחרים.
במלחמת חרבות ברזל נפלו 12 מבוגריו כשעשרה מהם נרצחו במתקפת הפתע, ואגם ברגר נחטפה לעזה.
בנוסף נפלו בקרבות הבוגרים סא"ל (מג"ד תקשוב שנהרג בקרב מחנה רעים), סמ"ר (לוחם גדוד צבר של חטיבת גבעתי שנהרג בקרב ג'באליה) וסמ"ר חיים סבח (לוחם יחידה 869 שנהרג בקרבות בחזית הצפונית בגבול לבנון מפגיעת פצמ"ר).
תיכון עירוני ז (או קריית חינוך יפו - עירוני ז') הוא בית ספר תיכון ביפו.
תיכון עירוני ז' נוסד בשנת 1955, ברחוב אדם מיצקביץ 14 ביפו.
בית הספר שכן בשני מבנים סמוכים זה לזה.
לאחר קום המדינה, עם סיפוח יפו והשכונות ועם הגעתם של אלפי עולים חדשים לתחומי תל אביב רבתי, הוכפל מספר תושבי העיר ומספר התלמידים בבתי הספר העירוניים גדל פי שלושה.
בשל הגידול המהיר עירית תל אביב שכרה בניינים לצורך הקמת מוסדות חינוך בעיר, שלא בהכרח התאימו למטרה זו.
התלמידים הגיעו לבית ספר זה מבתי הספר היסודיים ויצמן, דב הוז, יונה הנביא, הנגב, בארי, בית ספר יחיאלי לבנות, ועוד.
תושבי יפו באותן שנים היו יוצאי מעברות או כאלה שעלו עם קום המדינה, בעיקר מבולגריה, והתיישבו ביפו.
בשנותיו הראשונות היו בבית הספר ארבע מגמות לימוד: הומניסטית, סוציולוגית, ריאלית וביולוגית, ובשעות אחה"צ התקיימו חוגי העשרה: תיאטרון, מוזיקה, וריקודי עם.
בסוף כל שנת לימודים התקיים כנס באחד מבתי התרבות בעיר, שבו השתתפו כל בתי הספר התיכוניים והציגו את תוצרי חוגי העשרה אלה.
מנהל בית הספר יוסף ליפשיץ היה ידוע בגישתו הנוקשה לתלמידים וללימודים.
בשם גישתו האליטיסטית והמחמירה סילק מבית הספר ילדים רבים שלא עמדו בדרישות הציונים שקבע, וכך יכול היה להתגאות בהישגי בית הספר, שמאה אחוז של תלמידיו עמדו בבחינות הבגרות.
בכל בוקר עמד המנהל בשער בית הספר ושלח הביתה כל מי שלא הגיע בתלבושת אחידה מוקפדת, לרבות אורך החצאית.
שמו של מנהל בית הספר עלה לכותרות בשנת 1972 כאשר אשתו נרצחה בביתה.
למרות האוכלוסייה החלשה של יפו באותן שנים, בוגרים רבים של עירוני ז התבלטו בתחומים שונים עם השנים והתפרסמו בהישגיהם, ביניהם: פרופ' אלי שאלתיאל, פרופ' ברוך ברכה, יונה אליאן (זריצקי), חיים רמון, וכן אחרים שגדלו להיות רופאים מנהלים בכירים ואנשי עסקים.
בשנת 1964 עבר תיכון עירוני ז למשכנו החדש ברחוב חידושי הרי"ם ביפו.
הטקס תועד ביומני גבע, אך שם תואר כבית ספר חדש, ולא כבניין חדש למוסד קיים וידוע בעל שם: בית הספר החדש התיכון עירוני ז' נחנך ביפו בטקס במעמד ראש העירייה מרדכי נמיר והנדבן האמריקני וולטר ארצט, שבית הספר קרוי על שמו.
עם מעברו למשכנו החדש נקרא בית הספר קריית חינוך יפו- עירוני ז'.
כיום לומדים בו כ-500 תלמידים בחטיבת הביניים ובחטיבה העליונה.
על אופיה של קריית החינוך כיום, מסופר בהרחבה בכתבה בהארץ: על מורכבות החיים ביחד של אוכלוסייה מעורבת, ערבית ויהודית, בבית ספר המוגדר ממלכתי יהודי, על הנכבה שאסור לדבר עליה בפומבי בכיתה, אך היא מדוברת מאד בבתי התלמידים היפואים.
תיכון עירוני ה' ע"ש משה פלימן הוא בית הספר התיכון הציבורי הגדול בחיפה, אשר בו ובחטיבת הביניים שלו (הנקראים ביחד המרחב החינוכי עירוני ה') לומדים כ-1500 תלמידים.
המוסד שוכן בשני מבנים נפרדים - הבניין העליון ברחוב ביכורים, והבניין התחתון ברחוב הטנא.
בית הספר נוסד בשנת 1962 כתיכון עיוני ומקצועי על ידי אברהם קפלן, שהגיע מתיכון עירוני ג (חיפה) ושניהל אותו במהלך שנותיו הראשונות, עד לשנת 1975.
הבניין ברחוב ביכורים שכלל אז רק את האגף המערבי שימש אז גם את אוניברסיטת חיפה שנוסדה זמן קצר לפני כן, בטרם עברה למשכנה הקבוע סמוך לפסגת הכרמל, ואת בית הספר ללבורנטים מטעם רשת אורט ישראל, ובמהלך השנים הראשונות - שניהם יחד עם בית הספר שכנו יחד באותו מבנה.
מאוחר יותר נבנה האגף המזרחי של בית הספר, וכן הבניין התחתון ברחוב הטנא, שהפך בשנת 1970 לחטיבת הביניים אותה ניהלה בראשיתה אלישבע אגוזי שהגיעה מבית ספר ליאו באק, ושהייתה אחת מחטיבות הביניים הראשונות בארץ.
כמקובל בבית הספר הריאלי נקבע שכיתות ז' יהיו א', כיתות ח' יהיו ב', וכך הלאה עד י"ב שיהיו ו'; מתוך כוונה למשוך משם תלמידים;
ובשנת הלימודים הראשונה היו 2 כיתות ז', כיתה ח', ושלוש כיתות ט' (באותה תקופה כיתות א'-ח' נחשבו ליסודי, וכיתות ט'-י"ב לתיכון).
בשנת 1966 סיים המחזור הראשון את בית הספר.
תיכון עירוני ה' היה הראשון בארץ שבמקום מגמות היו בו מקצועות בחירה שמתוכם התלמידים בחרו מה ללמוד, ובעקבות הצלחת השיטה - הגיע שר החינוך יגאל אלון לביקור בבית הספר כדי ללמוד על כך ממקור ראשון.
בית הספר היה גם הראשון בו הונהגו לימודי של"ח במקום גדנ"ע, שמלבד שינוי השם - לימדו אותם מורים ולא מדריכים שהיו חיילים משוחררים ושהקנו לו אופי של הכשרה טרום צבאית.
בחטיבת הביניים יש כיום תוכניות מצוינות בשילוב הטכניון.
בין מגמות הלימוד כיום יש לציין את:
מגמת המדעים המדויקים: פיזיקה, כימיה, ביולוגיה, ביוטכנולוגיה, מדעי המחשב וסייבר, רובוטיקה, הנדסת מכונות.
מגמת האומנות: תיאטרון, אמנות חזותית קולנוע תקשורת.
מגמת מדעי החברה: סוציולוגיה, פסיכולוגיה כלכלה, משפט עברי, דיפלומטיה ותקשורת בינלאומית (באנגלית).
בשנת 2017 זכתה נבחרת בית הספר במקום ראשון באולמפיאדת רמון לחלל לחטיבות ביניים.
תִּכְּרִית היא בירת מחוז סלאח א-דין בצפון עיראק.
העיר שוכנת על גדות נהר החידקל באזור המשולש הסוני כ-160 ק"מ צפון-מערבית לבירה בגדאד.
לפי אומדן רשמי מתאריך 1 ביולי 2018 אוכלוסיית העיר מנתה 108,964 בני אדם.
סדאם חוסיין, שליט עיראק בשנים 1979 עד 2003 נולד בכפר אל-עוג'ה שליד תכרית.
בתקופות מסוימות הוא הבליט עובדה זו וכינה את עצמו "סדאם חוסיין אל תכריתי".
לאורך שלטונו הוא הקיף את עצמו במקורבים שהכיר עוד מתכרית.
בתקופת שלטונו בנה סדאם חוסיין עשרות אחוזות נשיאותיות מפוארות בעיר ובסביבותיה.
ב-11 ביוני 2014 הודיע צבא עיראק כי ארגון המדינה האסלאמית השתלט על העיר.
ב-28 ביוני פתח הצבא במתקפה לשחרור העיר ויום למחרת הודיע על השתלטותו על האוניברסיטה בעיר.
ב-4 ביולי הכריז הצבא על שחרור הכפר אל-עוג'ה מידי המדינה האסלאמית, אך הודה כי לא הצליח להדוף אותם מתיכרית.
ב-31 במרץ 2015 נכבשה העיר בחזרה על ידי צבא עיראק.
לאחר שהעיר שוחררה, נחשפו בה קברי אחים, שבהם לפי ההערכות כ-1,700 חיילים עיראקים שנרצחו על ידי ארגון המדינה האסלאמית.
תימא, היה עם שישב בסביבות המקום הקרוי היום תימא, בצפון סעודיה כ-400 קילומטרים ממזרח למצרי טיראן.
המקום היה עשיר בעצי דקל ובעצי שזיף, והיו בו בארות מים רבים.
תימא הייתה בשליטתה של בבל.
המלך האחרון של בבל, נבונאיד, בילה שם שנים רבות, ובבל הייתה מופקדת בידי בלשאצר.
במערה נמצא ספר דניאל בגרסה מעט שונה,לפיה נבונאיד היה נגוע בשחין ולכן גלה לתימא (המופיעה בכתיב:"תימן").
שם פגש נבונאיד, יהודי מבני גלות יהודה שהציע לו להתפלל לאלוהים, המלך ציית לעיצה ובשל כך כופרו חטאיו והוא נתרפא.
השערת החוקרים היא שאותו איש יהודי הוא דניאל המקראי.
תימא ישבה כבית-נתיבות על צומת דרכים חשובה לשיירות מסחר של גמלים: דרומה לממלכת שבא בדרום-מערב חצי האי ערב, צפונה לדוּמָה ולבבל, מזרחה ל"דרך הפנינים" ולדרום המפרץ הפרסי ולהודו, ומערבה לאילת ולירושלים.
תימא מוזכרת בהקשר זה בכמה מקומות במקרא.
תימא גם מוזכר במקרא כאחד מבני ישמעאל.
יש הסוברים כי התנא רבי יהודה בן תימא היה בן עיר זו.
בשנת 2010 הודיעה הרשות הסעודית לתיירות ועתיקות על מציאת כתובת של פרעה רעמסס השלישי על גבי סלע ליד תימא.
בתימא נמצאו שתי מצבות אבן כתובות ארמית (KAI 228-230) ובהן מוזכרים האלים המקומיים: "מחרם ושנגלא ואשירא אלהי תימא".
התִּימוּס הוא איבר לימפטי מרכזי של מערכת החיסון.
ביונקים הוא שוכן בחלל בית החזה מתחת לעצם החזה ומעל הלב וכלי הדם הגדולים.
התימוס משתתף בהבשלת לימפוציטים צעירים (תימוציטים) שעיקרם לימפוציטים מסוג T, שהכרחיים ליצירת התגובה החיסונית הנרכשת שתפקידה להרחיק גורמי מחלה שונים.
בנוסף לתאי T, מבשילים בתימוס תאים נוספים הקשורים לתגובה החיסונית המולדת (למשל, תאי הרג טבעיים).
התימוס הוא איבר לימפטי דו-אונתי, שנמצא בבית החזה העליון.
האיבר מכוסה בקפסולה מרקמת חיבור המחברת בין שתי האונות.
צורת האיבר מושפעת מהמבנים השכנים (בית החזה, הלב, הוושט, אבי העורקים והווריד הנבוב העליון).
באדם, גודלו המרבי של התימוס נמדד בלידה (אורכו, רוחבו ועוביו הם 6 ס"מ, 5 ס"מ ו-1 ס"מ בהתאמה; משקלו 10–15 גרם).
בכל תקופת הילדות התימוס מאבד מעוביו, ונמדדת התארכות.
עם הגיל משתנה ההרכב התאי של התימוס, כאשר הרקמה הלימפואידית (פרנכימה, לאמור הרקמה התפקודית) מוחלפת ברקמת חיבור שומנית (אדיפוציטים).
שינוי זה של התימוס, החל בסמוך למועד הבגרות המינית, ידוע בשם ניוון התימוס או אטרופיה של התימוס.
הספקת דם עורקית מגיעה מסעיפים של עורקי בלוטת המגן ועורקי בית החזה.
העורקים נכנסים לכל אונה דרך המרווח הבין-אונתי, ומתפצלים לעורקים קטנים ולעורקיקים החודרים בצומת הקורטיקו-מדולרי לכל אונית.
ורידים קטנים יוצאים משטח פני מרכז אונות התימוס, ומתכנסים לוורידים בינוניים וגדולים, המתנקזים לווריד הנבוב העליון.
מיוחד לתימוס הוא שאין כלי לימפה אָפרנטיים (afferent – נכנסים).
כלי לימפה אֶפרנטיים (efferent – יוצאים) מן הצומת הקורטיקו-מדולרי ומן המדולה ומתנקזים לקשרי לימפה בבית החזה.
עצבוב התימוס מורכב מסעיפים של מערכת העצבים האוטונומית, הן הסימפתטית והן הפאראסימפתטית.
העצבים חודרים לתימוס בכל היקפו בצמוד לכלי הדם.
ההיסטולוגיה התפקודית של התימוס מסוכמות בטבלה הבאה:
+מבנההיסטולוגיה ופעילות המיוחסת למבנהתימוסכל אונה מחולקת לאוניות (lobules) המפורדות על ידי מחיצות העשויות רקמת חיבור.
רקמת החיבור מכילה כלי דם, לימפה ועצבים הנכנסים או היוצאים מן האוניות.
לכל אונית קליפה (קורטקס) פריפרי וליבה (מדולה) פנימית.קורטקס התימוסשכבה חיצונית: תאים תת-קליפתיים היוצרים מעטפת שטוחה ומחסום תימוס-דם
שכבה אמצעית: תאי אפיתל דמויי כוכב ותאים רטיקולריים.
שכבה פנימית: תאיים אפיתליאלים שטוחים של התימוס, היוצרים את המחסום הקורטיקו-מדולריליבת התימוסשכבה נוספת של אפיתל תימוס שטוח ושל תאים רטיקולריים
אפיתל תימוס המתקבצים לגופיפי הסל
תאי תמך אפיתליאליים (thymic nurse cells) האחראים להבשלת תימוציטיםסכום תפקוד האיברהבשלה של לימפוציטים מסוג T והרכשת תפקודם באמצעות ברירה חיובית וברירה שלילית
התימוס הוא איבר לימפטי עיקרי העטוף בקפסולה.
זהו מבנה דו אונתי, כשבכל אונה, ללא הבדל ביניהן, ישנה חלוקת משנה לאוניות המהוות את היחידות התפקודיות של התימוס.
האוניות מופרדות זו מזו על ידי מחיצות העשויות רקמת חיבור, ובתוכן כלי דם, כלי לימפה ועצבים.
אלה מפיצים לאוניות ומנקזים את האוניות.
לכל אונית שלושה אזורים: התת-קורטיקלי, הקורטקס והליבה.
בחתך היסטולוגי בהגדלה נמוכה, נראה האזור הקורטיקלי כהה במידה משמעותית מן האזור המדולרי.
השונות בעוצמת הצבע קשורה לצפיפות הלימפוציטים בכל אזור.
לפיכך הקורטקס הכהה עשיר בלימפוציטים בהשוואה למדולה.
ישנן שתי קבוצות תאים עיקריות בתימוס.
אלה הם אפיתל התימוס ותימוציטים.
אפיתל התימוס נגזר מתאים אנדודרמליים (שכבת נבט פנימית) והתימוצים ממקור מח העצמות.
התאים התת-קפסולריים (צמוד למעטפת) החיצוניים בנויים מעטה רציף של אפיתל חד-שכבתי שטוח.
קרומי התאים תפורים זה לזה על ידי צמתים חוסמים (Tight junctions) וצמתים אוטמים (דסמוזומים).
מכאן שמם – אפיתל ציטו-רטיקולרי (תא רשתי).
פנים לשכבת האפיתל השטוח, יחד עם האנדותל, כלי דם ופריציטים יוצרים את מחסום הדם-תימוס .
מחסום זה מונע היחשפות של פנים אוניות התימוס לאנטיגנים "בלתי ראויים" הנישאים במחזור הדם.
מתחת לשכבה הקליפתית החיצונית, בתוך הקורטקס, ממוקם אפיתל ציטו-רטיקולרי המכיל טונופילמנטים (Tonofilaments - מרכיב בשלד התא) שעברו קרטיניזציה והמעוגנים לדסמוזומים.
המבנה הסיבי הזה, ציטו-רטיקולום, אנלוגי למערכת הקולגנית-רטיקולרית האופיינית לקשרי לימפה, ושניהם מסייעים לעיגון מקרופאגים ולימפוציטים בעת נדידתם דרך קשרי הלימפה.
בתימוס, העיגון מקרב בין תימוציטים נודדים לבין האפיתל הציטו-רטיקולרי הסטטי.
התאים הציטו-רטיקולרים מתפקדים כתאים מגישי אנטיגן (antigen presenting cells - APC) המבטאים חלבוני תואם רקמות מסוג I ו-II בעת ובעונה אחת, והמשתתפים בתוכנית ההכשרה של התימוס, לאמור הבשלה של תאי T תפקודיים.
כדי לסייע בתוכני ההכשרה הם מפרישים ציטוקינים שונים הדרושים ליצירת המיקרו-סביבה שבה מחונכים התימוציטים.
שכבה פנימית של תאי אפיתל רטיקולריים חד שכבתיים שטוחים המאורגנים כחיץ רציף והמבטאים MHC מסוג I (ולעיתים גם MHC II), יוצרת את הגבול הקורטיקומדולרי.
מחיצה זו מפרידה בין הקורטקס החיצוני לליבה הפנימית (המדולה)
בקצוות החיצוניים של הליבה יש שכבה נוספת של אפיתל תימוס חד שכבתי שטוח המחזקת את מקבילתה, הממוקמת בשכבה הפנימית של הקורטקס.
הליבה גם מכילה מארג של ציטו-רטיקולום המייצר מיקרו סביבה לאינטראקציה בין תאים דנדריטים מקומיים, מקרופאגים ותימוציטים בשלים יותר.
בליבת התימוס מבנים מעגליים מערבולתיים הבנויים מצברים של אפיתל תימוס.
מבנים ייחודיים אלה מוכרים כגופיפי הסל.
התפקיד של גופיפי הסל אינו ברור דיו, אך הם מפרישים ציטוקינים המווסתים את פעילותם של התאים הדנדריטיים במדולה.
דעות רווחות אחרות מציעות שגופים אלה מסלקים תימוצים בשלבי מוות.
השערה זו נתמכת על ידי נוכחות שברים תאיים במרכזי המערבולות, ובכך שהם אדומים ועברו קרטיניזציה חלקית.
לבסוף השערה נוספת היא שגופיפי הסל תומכים בהבשלתם של תאי T רגולטוריים המסייעים להנחלתה של סבילות פריפרית.
בפרנכימת הליבה מופיעים תאים אפיתליאליים גדולים - thymic nurse cells, המאגדים סביבם כ־50 תימוציטים לתא.
מקבוצת התאים המיאלואידיים (קבוצת תאים מתאי הדם) ניתן למצוא מקרופאגים הקרויים גם tingible body macrophages (הבולעים ומסלקים תימוציטים מתים), תאים דנדריטיים (במסייעים בתהליך ההבשלה של התימוציטים) ומונוציטים (אלה יתמיינו למקרופאגים ומקורם מחזור הדם).
הקולגן שהם מייצרים ומפרישים תורם רבות לשמירת מבנה התימוס.
לימפוציט צעיר הנודד ממח עצמות ומגיע לתימוס, לא מבטא קולטנים המאפשרים לו לזהות אנטיגן או לפתח תגובה חיסונית מבוקרת.
תכונות אלה נרכשות תוך כדי המעבר בתימוס.
תהליך ההבשלה של התימוציט דורשת נדידה באונית, מן הקורטקס אל המדולה.
במהלך נדידה זו נבחן התימוציט מספר פעמים, וכ־95% מהתימוציטים שאינם עוברים את המבחנים מומתים.
סך הכול ישנן שתי שאלות מרכזיות עליהן צריך הלימפוציט לענות :
בעת המעבר בקרוטקס התימוציט נבחן האם לאחר ביטוי הקולטן הייעודי, הוא יודע לזהות תואם רקמות; כלומר האם קולטנו אפקטיבי?
תשובה חיובית מאפשרת את המשך קיומו של התימוציט (סלקציה חיובית).
תאי התמך של התימוס מתוכננים לתפקד כתאים מגישי אנטיגן, ובמהלך המעבר במדולה הם מציגים לתימוציטים השורדים אנטיגנים עצמיים (שמצויים בכל הגוף).
תימוציט בעל זיקה גבוהה לאנטיגן עצמי יכול ליצור תגובה אוטואימונית, ולכן כל תימוציט המגיב לאנטיגן עצמי יושמד (סלקציה שלילית) לפני שיהפוך ללימפוציט בשל.
תהליך זה מוודא שיישמרו רק קולטנים פעילים, אך לא כאלה שמאפשרים תגובה נגד אנטיגן עצמי.
המקורות ההיסטוריים לשם "תימוס" אבדו עם הזמן.
הסברה היא שהשם הוא נגזרת משם הצמח טימין (Thymus), שהיה ידוע עוד במצרים העתיקה.
ביוונית, קיימת מלה זהה אך במשמעות שונה (הומונימיה) שמשמעותה נשמה או עשן, ומסיבה זו התימוס נחשב כמושב הנשמה ביוון העתיקה.
ההתייחסות הראשונה לתימוס כאיבר היא מן המאה הראשונה לספירה.
תפקיד התימוס נותר עלום עד לשנות ה-60 מוקדמות של המאה ה-20. לפני כן, קישרו את התימוס עם מספר לא קטן של פתולוגיות בבית החזה, אך כולן נדחו עם הזמן.
בשנות ה-60 הצליח האימונלוג הצרפתי-אוסטרלי ז'אק מילר להדגים שהתימוס הוא איבר לימפואידי, הדרוש לתגובה החיסונית הנרכשת, ובאופן ספציפי להבשלתם של לימפוציטים T.
תימומה הוא גידול נדיר בבלוטת התימוס, שבמקרים רבים מתגלה באופן אקראי במהלך בדיקות דימות שנעשו מסיבות אחרות.